
Cuan na Gaillimhe Scoil Náisiúnta Pobail ~ Oideachas Steiner
Plean Scoile Gaeilge 
Ráiteas Réamhrá agus Bunús Rásúnach
I gCuan na Gaillimhe CNS, tá cur chuige iomlánach againn ó thaobh foghlaim de, agus seo ár n-aidhm maidir leis an gCuraclam Teanga na Bunscoile. Táimid ag iarraidh timpeallacht foghlama a chruthú ina fhorbraíonn na páistí go phearsanta tríd idirghníomhacht lenár dteanga dhúchasach. Ba mhaith linn go mbeadh siad in ann iad féin a chur in iúl trí teacs labhartha agus scríofa, i nGaeilge, Béarla agus na teangacha eile atá ag an bpobal scoile.
Réamhrá
Forbraíodh an plean scoile seo don Ghaeilge i gcomhréir le Curaclam Teanga na Bunscoile (2023) agus léiríonn sé ár stádas mar scoil T2. Forbraíodh an plean seo trí chomhairliúchán le gach ball foirne, tuismitheoirí, agus an Bord Bainistíochta.
Bunús Rásúnach
Mar scoil T2, aithnímid tábhacht na Gaeilge mar:
· Ábhar bunúsach den churaclam agus teanga oifigiúil na hÉireann
· Gné lárnach d'fhéiniúlacht chultúrtha na hÉireann agus dár n-oidhreacht
· Scil luachmhar chognaíoch agus teangeolaíoch dár ndaltaí
· Modh chun inniúlacht chumarsáide sa dara teanga a fhorbairt
Tá sé mar phríomhaidhm againn an Ghaeilge labhartha a fheabhsú ar fud na scoile. Creidimid go láidir gur trí úsáid rialta na teanga i gcomhthéacsanna beo agus nádúrtha a fhoghlaimíonn páistí an Ghaeilge go héifeachtach. Táimid tiomanta timpeallacht shaibhir Ghaeilge a chruthú sa scoil ina mbeidh an teanga le cloisteáil agus le húsáid go laethúil, sna seomraí ranga, sa chlós súgartha, agus i ngach gné de shaol na scoile. Trí fhrásaí coitianta a chur chun cinn agus trí spreagadh a thabhairt do dhaltaí agus d'fhoireann an Ghaeilge a labhairt go nádúrtha, tá sé mar aidhm againn muinín agus líofacht na bpáistí sa teanga labhartha a fhorbairt.
Mar scoil Steiner, tá buntábhacht leis an caidreamh idir an páiste agus an timpeallacht nádurtha. Tá cuid mhór den fhoghlaim bunaithe ar an gceangal atá againn leis an talamh, na plandaí, na hainmhithe, na séasúir agus an domhain thart orainn. Ba mhaith linn an nasc seo a dheimniú trí forbairt na Gaeilge sa scoil, teanga a bhfuil nascaithe leis an talamh.  Freisin, tá an-bhéim sa scoil seo ar na féiltí a mharcálann ritim na bliana - Lá Fhéile Bríde, Lá Fhéile Pádraig, Bealtaine, an Aidbhint, Lá Fhéile San Seán – agus iad a cheiliúradh lenár gcomhphobal scoile. Trí na féiltí, tá deis ann nascanna a dheimhniú idir an teanga, an talamh agus an dúchas do na páistí agus don comhphobal go léir.
Fís agus Aidhmeanna
Fís
Is é ár bhfís foghlaimeoirí muiníneacha, dúthrachta na Gaeilge a fhorbairt ar féidir leo cumarsáid a dhéanamh go héifeachtach trí Ghaeilge agus a thuigeann luach na teanga mar chuid dá n-oidhreacht chultúrtha.
Aidhmeanna an plean scoile
· Cumas na ndaltaí a fhorbairt chun Gaeilge a thuiscint, a labhairt, a léamh, agus a scríobh – go mbainfidh siad amach ard-caighdeán roimh dheireadh a mbunoideachas.
· Dearcadh dearfach i leith na Gaeilge a chothú; táimid tiomanta don Ghaeilge a dhéanamh spraoiúil agus spreagúil.
· Timpeallacht shaibhir Ghaeilge a chruthú ar fud na scoile.
· Dul chun cinn agus leanúnachas i bhfoghlaim na Gaeilge ó Naíonáin Shóisearacha go Rang 6 a chinntiú.
· An Ghaeilge a chomhtháthú go brífúil ar fud an churaclaim nuair is cuí.
· Forbairt ghairmiúil múinteoirí i dteagasc na Gaeilge a chur chun cinn.
· Go gcuirfí ar chumas na páistí eolas a chur ar chultúr agus féiniúlacht na tíre trí fhoghlaim na Gaeilge.
· Cúram a dhéanamh d’fhorbairt shóisialta, chognaíoch, mhothúchánach, shamhlaíoch agus aeistéitiúil an pháiste.
· Meas a bheith ag na páistí ar an éagsúlacht teangacha thart orthu, ag tuiscint go bhfuil an teanga níos mó ná modh cumarsáide, ach bealach le tuairimí agus dearcthaí difriúla a thuiscint.
· Feasacht theanga a fhorbairt; naisc thrasteanga a dhéanamh agus feasacht a fhorbairt faoi mhodh oibre teanga.
Aidhmeanna an Churclam Teanga na Bunscoile
Páistí agus a saol
Is é aidhm Churaclam Teanga na Bunscoile tacaíocht a thabhairt do mhúinteoirí
· a chur ar chumas páistí tógáil ar eolas agus ar thaithí atá acu cheana féin ar theanga agus ar fhoghlaim theanga le cur lena bhfoghlaim theanga 
· páistí a spreagadh le glacadh go dearfach leis an nGaeilge, agus ár bhféiniúlacht chultúrtha a chur chun cinn trí úsáid na Gaeilge  
· páistí le teangacha agus cultúir éagsúla a spreagadh le bheith bródúil as a n-oidhreachtagus í a roinnt
· aitheantas a thabhairt don éagsúlacht mhór taithí, cumais agus stíle teanga a bhíonn ag páistí agus iad ag foghlaim teanga ar scoil mar chéad chéim le cur ar a gcumas a bheith rannpháirteach i gcaidreamh cumarsáideach atá ábhartha agus lán brí
Cumarsáid agus ceangail páistí le daoine eile
Is é aidhm Churaclam Teanga na Bunscoile tacaíocht a thabhairt do mhúinteoirí
· glacadh le huathúlacht na bpáistí trína meas ar a dteanga bhaile, a dtuiscint ar theanga agus ar ilghnéitheacht, agus a gcumas chun teangacha, gothaí agus uirlisí éagsúla a le cumarsáid a dhéanamh le daoine i gcomhthéacsanna agus i suímh éagsúla a chothú
· páistí a spreagadh agus a chumasú le cumarsáid éifeachtach a dhéanamh sa chéad teanga agus sa dara teanga de chuid na scoile agus cumarsáid a dhéanamh ina dteanga oidhreachta le haghaidh cuspóirí éagsúla
· páistí a chumasú le bheith rannpháirteach go hiomlán i réimse leathan d’eispéiris teanga agus cumarsáideacha atá ábhartha agus lán brí le páistí ar comhaois leo agus le daoine fásta, agus le taitneamh a bhaint astu 
Foghlaim agus forbairt teanga na bpáistí
Is é aidhm Churaclam Teanga na Bunscoile tacaíocht a thabhairt do mhúinteoirí
· spéis ar feadh an tsaoil i bhfoghlaim theanga, agus grá d’fhoghlaim teanga, a chothú i bpáistí ar mhaithe le taitneamh agus saibhriú pearsanta agus, ar an gcaoi sin, dearcadh dearfach i leith cumarsáide agus teanga a chur chun cinn
· tuiscint páistí ar an domhan a leathnú trí éagsúlacht shaibhir eispéiris teanga agus trí fheasacht agus meas i leith teangacha agus cultúir eile a chothú i dtimpeallacht foghlama a shaibhríonn iad
· páistí a chumasú chun úsáid shamhlaíoch agus chruthaitheach a bhaint as teanga agus tuiscint a bheith acu do ghnéithe aeistéitiúla na teanga 
· páistí a spreagadh le bheith rannpháirteach go pearsanta i réimse leathan de théacsanna labhartha, geáitsíochta, scríofa agus il-mhodúlacha, agus smaoineamh go criticiúil orthu
· tacú le páistí lena scileanna liteartha a fhorbairt agus iad a chumasú le dul chun cinn a dhéanamh ar a luas foghlama féin i dteanga ó bhéal, léite agus scríofa 
· feasacht teanga a chothú sna páistí, ionas go dtuigfidh siad agus go mbeidh meas acu ar ábhar agus ar struchtúr teangacha
CLIL – Content Language Integrated Learning
Bá chóir go mbeadh an Ghaeilge an teanga theagaisc agus fhoghlamtha i gceachtanna Gaeilge. Nuair atá deiseanna ann ábhair eile a mhúineadh trí Ghaeilge (corpoideachas, ealaín, ceol, eolaíocht, srl) tá sé molta é a dhéanamh.


Struchtúr an Churaclam Teanga na Bunscoile
Tá trí shnáithe i gCuraclam Teanga na Bunscoile - teanga ó bhéal, léitheoireacht agus scríbhneoireacht sa Ghaeilge agus sa Bhéarla araon. Sna trí shnáithe, déantar cur síos sna gnéithe ar fhoghlaim theanga bhunriachtanach. Tá tacar de Thorthaí Foghlama ag gach gné, ina ndéantar cur síos ar fhoghlaim thábhachtach teanga ó thaobh coincheap, meonta agus scileanna. Tá na gnéithe ag brath ar a chéile, mar a léiríonn an íomhá thíos.

Sceim Gaeilge – Abair Liom
Úsáidfear an scéim Gaeilge Abair Liom o Rang a hAon go dtí Rang a Sé, ach mar gheall go bhfuil an scéim seo dírithe ar scoileanna a thosaíonn leis an litearthacht fhoirimiúil sna Naoíonáin, úsáidfimid léibheál leabhair níos ísle ná an léibhéal ranga. Tá seo níos cásta sna comhranganna, mar sin beidh ar an múinteoir ranga agus an príomhoide cinneadh a dhéanamh gach bliain, ag cur na riachtainais agus láidreachtaí an rang sin san aireamh. Thíos, tá moltaí maidir le léibhéal leabhair a úsáid, ag cur san áireamh má tá siad i gcomhrang nó rang ina aonar.

	Rang 
	Léibhéal leabhair

	1
	Abair Liom 1, ag tosú i dTéarma 2

	1 & 2
	Abair Liom 1, ag tosú i dTéarma 2

	2
	Abair Liom 1

	2 & 3
	Abair Liom 2

	3
	Abair Liom 2

	3 & 4
	Abair Liom 3

	4 
	Abair Liom 3

	4 & 5
	Abair Liom 4

	5 
	Abair Liom 4

	5 & 6
	Abair Liom 5

	6
	Abair Liom 5



Fónaic le Fís
I rang a haon (nó R1/R2 i gcás comhrang) tosóidh na páistí le Fónaic le Fís A i dtéarma 2 chun tús a chur le fónaic na Gaeilge.
Leabhair Mhóra
Úsáidfear leabhair mhóra i ngach rang chun léitheoireacht i gcomhpháirt a dhéanamh. Ba chóir go n-eireoidh na páistí an-cleachta leis na scéalta, trí drámaíocht agus athrá a dhéanamh ar na scéalta. Moltar réimse leathan gníomhaíochtaí a cheangailt leis na téacsanna (mar shampla: tascanna scríofa, díospóireachtaí, ealaín).
	Rang
	Leabhair mhóra molta

	Naoínáin Bheaga/Mhóra
	Cá bhfuil Lúlú?, Teidí Beag Buí, Na Síolta Beaga, Ag Siopadóireacht

	Rang a 1 
	Cé atá sa Chró?, An Gadaí Beag, Éadaí Liam

	Rang a 2
	Lá Breá Fuar, Cá Bhfuil tú i do Chónaí?

	Rang a 3
	Éadaí Salacha, An Fear Sinséir, An Mealbhacán Uisce Ollmhór

	Rang a 4
	Cóisir na Muc, Bhí mé ag an zú, Micí Moncaí 

	Rang a 5
	Ar ais ar Scoil, Slán Sábháilte, Bia Blásta

	Rang a 6
	Luaithríona, Tiddalik, Cití Cailleach



Naíonáin Bheaga agus Naíonáin Mhóra
De réir leis an Sonraíocht Teanga 2025,  tosnófar scileanna litearthachta foirmiúil sa T2 roimh deireadh rang a 2. I scoileanna Steiner, ní thosaíonn na páistí ag foghlaim scríbhneoireacht nó léitheoireacht go dtí tús rang a 1, ach tá an-béim cúrtha ar na scíleanna réamhléitheoireachta, réamhscríbhneoireachta, scileanna oll-luaileacha agus scileanna mínluaileacha an pháiste a fhorbairt sna Naíonáin. Foghlamaíonn na Naíonáin trí shúgradh saor, shúgradh structúrtha, fiosracht, ceol, amhráin, rithim, rím, scéalta agus teanga ó bhéal. 
Teanga ó Bhéal
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht, éisteacht agus aird



Inspreagadh agus rogha

Gnásanna sóisialta agus feasacht ar dhaoine eile
	spéis agus comhaird a léiriú agus éisteacht go gníomhach le Gaeilge shaibhir á labhairt i réimse comhthéacsanna ar mhaithe le spraoi, cé nach gá go dtuigfeadh siad.

téacsanna a roghnú agus éisteacht leo i gcomhair pléisiúir agus spéise.

a aithint go n-athraíonn an stíl chainte ag brath ar an ngaol idir na daoine agus ag brath ar an lucht éisteachta. 

feidhmiú mar chuid de ghrúpa agus roinnt focail/ frásaí Gaeilge á n-úsáid.

	Tuiscint
	Struchtúr abairte agus gramadach

Stór focal







Léiriú tuisceana
	frásaí coitianta agus abairtí bunúsacha a úsáid.


éisteacht le cainteoir agus leideanna éagsúla ar nós geáitsí, fíorábhar, nó tuin chainte a úsáid chun teacht ar an bpríomhtheachtaireacht agus ar an tuiscint gur féidir cumarsáid a dhéanamh i dteangacha éagsúla.

úsáid a bhaint, le linn spraoi agus comhrá, as roinnt focail/frásaí Gaeilge bunúsacha a chloiseann siad go minic.

tuiscint ar chumarsáid cainteora Gaeilge a léiriú trí ghníomh nó fhreagra cuí a thabhairt as Béarla, nó trí fhocail nó frásaí coitianta Gaeilge a úsáid agus trí threoracha gearra a leanúint.

	Fiosrú agus Úsáid
	Iarratais, ceisteanna agus idirghníomhuithe



Catagóiriú

Athinsint agus mionléiriú


Teanga a úsáid go spraíúil agus go cruthaitheach
	úsáid a bhaint as gníomhartha agus/nó comhrá coitianta chun riachtanais agus roghanna pearsanta a chur in iúl, chun iarratais a dhéanamh.

tuiscint ar cheisteanna dúnta a léiriú.

daoine, rudaí agus imeachtaí a aithníonn siad a ainmniú.

taitneamh a bhaint as éisteacht le scéalta gearra simplí agus tuiscint ar na príomhphointí iontu a léiriú.

aird a léiriú, éisteacht le hathrá ar dhánta, rannta agus amhráin ghearra Ghaeilge, agus páirt a ghlacadh iontu.



Léitheoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht



Inspreagadh agus rogha

	Taitneamh a bhaint as éisteacht le scéalta gearra simplí á léamh.


Téacs a roghnú ar mhaithe le pléisiúr nó spéis.

	Tuiscint
	Gnásanna cló agus struchtúr abairte 


Stór focal
	Gnásanna bunúsach an chló a aithint agus a úsáid - Cíorann an páiste leabhair agus taispeánann scileanna láimhseála leabhar

Stór focal a shealbhú trí éisteacht le téacsanna éagsúla gus iad a phlé le daoine eile.

	Fiosrú agus Úsáid
	Cuspóir, seánra agus guth

Tuiscint
	Taithí a fháil agus freagairt do théacs trí úsáid a bhaint as geáitsí agus/nó comhrá.

Éisteacht leis na sonraí is tábhachtaí i dtéacs gearr simplí agus tuiscint a léiriú orthu.

Léaráidí i dtéacs a úsáisd mar áis chun eolas breise a fháil faoin téacs.



Scríbhneoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid
	Rannpháirtíocht



Inspreagadh agus rogha
	Taitneamh a bhaint as marcanna agus líníocht a dhéanamh agus a gcuid scríbhneoireachta ag teacht chun cinn.

I gcomhpháirt leis an múinteoir, líníochtaí nó a gcuid scríbhneoireachta atá ag teacht chun cinn a phlé le daoine eile.

	Tuiscint
	Struchtúr abairte agus gnásanna cló a aithint
	Gnásanna cló a aithint.

	Fiosrú agus úsáid
	Cuspóir, seanra agus guth

Freagairt agus intinn an údair
	Líníocht a mbeidh cuspóirí éagsúla léi a dhéanamh go minic.

Tuiscint ar théacsanna gearra simplí a léadh dóibh, agus mothúcháin ina leith, a léiriú trí léaráidí/pictiúir a tharraingt.



Stór focal cuí (ó bhéal)
· Gaeilge neamhfhoirmiúil/comhrá: Úsáidimid an liosta Gaeilge neamhfhoirmiúil Abair Liom.
· Mé Féin: eagla, áthas, brón, tuirse, _______ is ainm dom, tá mé ceithre/cúig/sé bliana d’aois
· Dathanna: dearg, bán, dubh, donn, bándearg, gorm, buí
· An aimsir: cóta báistí / cóta fearthainne, buataisí, lochán uisce, bogha báistí, ag cur báistí / ag cur fearthainne, bláthanna, scáth báistí / scáth fearthainne, crann, grian, scamall, spéir, te, fuar, fliuch, gaofar, an ghrian ag taitneamh, ag cur sneachta, an ghaoth ag séideadh  
· Mo chorp: súil, cluas, lámh, srón, béal, gruaig, méar, smig, fiacla, cos, ceann, bolg, gualainn, glúin, cos,
· Ócáidí speisialta: taibhse, cailleach, masc, clóca, puimcín, hata, milseáin, úll, bairín breac, fáinne, Daidí na Nollag, réinfhia, srón dhearg, bronntanais, simléar, ag eitilt, ina c(h)odladh, crann Nollag, bronntanas, tine, stoca, cárta Nollag, aingeal, réinfhia, carr sleamhnáin, scuab, puimcín, úll, milseáin, cnónna, sióg, damhán alla, balún, cárta breithlae, cáca, coinneal, Naomh Pádraig, seamróg,paráid, bratach, pota óir, bogha báistí, ribín, leipreachán, banna ceoil, féar, uan, ubh Chásca, ciseán, coinín, sicín, páirc, ubh sheacláide, ag bailiú, fear sneachta, cóta, scaif, cnaipí, cairéad, spideog, fuar, ag cur sneachta
· Uimhreacha: a haon, a dó, a trí, a ceathair, a cúig, a sé, a seacht, a hocht, a naoi, a deich, ceann amháin, dhá cheann, trí cinn, ceithre cinn, cúig cinn
· Siopadóireacht: ciseán, tralaí, im, arán, bainne, uibheacha, cáis, úll, oráiste, brioscaí, barra seacláide, sparán, mála , siopa (bréagán), teidí, liathróid, ríomhaire / táibléad, eitleán, bábóg, carr, airgead, briste, cuntar, leabhar, zip, míshásta, ag ceannach, airgead, milseáin, líreacán, seacláid, criospaí, siopadóir, siopa (milseán), ba mhaith liom/le ___   
· Caitheamh aimsire: sleamhnán, luascán, liathróid, teidí, trampailín, raidió, ag léim, ag rith, ag imirt peile, ag súgradh, ag damhsa / ag rince, liathróid, feadóg, cárta buí, cúl, buataisí peile, bríste gairid, réiteoir, teilifís, cartún, tolg, cathaoir, ríomhaire, ag féachaint ar an teilifís, ina luí, ag féachaint ar scannán 
· Ar scoil: múinteoir, clós, mála scoile, bosca lóin, cathaoir, bord, fuinneog, doras, ríomhaire, ina s(h)easamh, ina s(h)uí, bosca lóin, cás pinn luaidhe, clár bán, leabhar, ríomhaire, cófra, clog, fillteán, crián, ag léamh, rás trí chos, rás ubh agus spúnóg, liathróid peile, liathróid chispheile, feadóg, húlahúp, go mall, go tapa, uachtar reoite, áthas, brón, fearg, eagla    
· Bia: glas, bosca lóin, úll, oráiste, piorra, cáis, ceapaire, uisce, bainne, ag ithe, ag ól, pláta, scian, forc, spúnóg, sicín, prátaí, cairéid, arán, sailéad, sú oráiste, pancóga, plúr, bainne, uibheacha, im, líomóid, siúcra, leathán seacláide, friochtán, pláta, oscailte, dúnta, ciseán, ceapaire, milseán, uachtar reoite, seacláid, uisce, sú oráiste, ocras, tart, grán rósta, seacláid the, píotsa    
· Éadaí: oráiste, t-léine, geansaí, sciorta, stocaí, hata, gúna, bríste, bróga, geansaí, léine, bríste, sciorta, carbhat, éadaí spóirt, t-léine, riteoga, stocaí, bróga reatha, ag scipeáil, ag léim, éide scoile, éadaí spóirt, liath, ildaite, spotaí, stríoca, réaltaí, ina s(h)easamh, ina c(h)odladh, geansaí, bríste, bróga reatha, stocaí, sciorta, t-léine, salach, glan,
· Sa bhaile: seomra suite, cistin, seomra codlata, seomra folctha, gloine, ag caoineadh / ag gol, cófra, cuntar, cuisneoir, citeal, tóstaer, pota, doirteal, raidió, teilifís, rialtán, ríomhaire, cluichí ríomhaire, nuachtán, cluasáin, fón, ceol, ag caint, ag éisteacht, ag féachaint (ar an teilifís), ag imirt, ag obair, corcra, teach, díon, simléar, cistin, seomra suite, gairdín, doras, fuinneog, cathaoir, bord, teach, cistin, gairdín, áiléar, leaba, folcadán, lacha bhuí, eitleán, seomra suite, scannán, tine, pitseámaí, ina c(h)odladh,      
· Ainmhithe: feirm, bó, capall, muc, caora, sicín, éan, ainmhithe, zú, moncaí, sioráf, leon, eilifint, nathair nimhe 
· Briathra: (ag dul) suas, (ag dul) síos, ag léim, ag súgradh, ag ní, ag canadh, ag ithe, ag ól, ag seinm, ag damhsa / ag rince,  ag scipeáil, ag imirt cispheile, ag rith, ag siúl, ag léim, ag léamh, ag luascadh, ag imirt peile, ag rith, ag scipeáil, ag scríobh, ag éisteacht, ag féachaint, ag gáire, ag titim, ag peinteáil, ag caint, chuaigh, chonaic, d’ith, d’ól
· Laethanta Saoire: grianmhar, scamall, gaineamh, an fharraige, caisleán gainimh, spád, buicéad, liathróid, bád, culaith shnámha, tuáille, ag snámh, ag imirt peile ag tógáil (caisleán gainimh), uachtar reoite, hata gréine, spéaclaí gréine  
Samplaí d’eispéiris chuí foghlama
· Am ciorcal – Comhrá, amhráin agus cluichí sa chiorcal, de réir mar a thograíonn an mhúinteoir.
· Amhráin – Ceann, Gualainn, Gluain ‘s Cos, Isteach ‘s Amach Trí na Cloigíní Gorma
· Dánta – Teidí Beag Álainn, A hAon a Dó Muc is Bó, Dhá Éinín Bheaga, Lámh Lámh Eile
· Leabhair Mhóra 
· Cluichí – Deir Ó Grádaigh, Taispeáin dom, Feicim le mo shúilín beag, Searáidí
· CLIL – Corpoideachas, ealaín agus SEE trí Gaeilge.
Rang a hAon agus Rang a Dó
I scoileanna Steiner, tosaíonn na páistí ag scríobh agus ag léamh i mBéarla (T1) ag tús Rang a hAon. Mar gheall ar an tábhacht scileanna litearthachta T1 a bhunú go daingean roimh litearthacht T2 a thosú, tosófar fónaic na Gaeilge i dtéarma a dó, Rang a hAon. Beidh beim ar an dteanga ó bhéal, léitheoireacht i gcomhpháirt, cluichí, Gaeilge neamhfhóirmiúil, rannta agus amhráin roimh agus in éineacht le téacsleabhair a úsáid.
Teanga ó Bhéal
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht, éisteacht agus aird





Inspreagadh agus rogha


Gnásanna sóisialta agus feasacht ar dhaoine eile
	spéis agus comhaird a léiriú agus stór focal a shealbhú trí éisteacht go gníomhach le Gaeilge shaibhir á labhairt i réimse comhthéacsanna ar mhaithe le spraoi agus cúiseanna faoi leith, cé nach gá go dtuigfeadh siad gach focal

téacsanna a roghnú agus a chruthú ar ábhar spéise.

leas a bhaint as noirm shóisialta chuí chun comhrá gearr a thosú, taitneamh a bhaint as, agus le tacaíocht ó chainteoir a bheith ábalta é a choimeád ar siúl ag úsáid roinnt focail/frásaí Gaeilge in abairt Bhéarla agus/nó Ghaeilge in éineacht le geáitsí chun eolas i dtaobh ábhar nó eispéireas a bhfuil cur amach aige air a roinnt. 

focail agus frásaí Gaeilge a úsáid laistigh de ghníomhaíochtaí páirteacha.

	Tuiscint
	Struchtúr abairte agus gramadach



Stór focal














Léiriú tuisceana
	abairtí gearra a chruthú leis an struchtúr ceart den chuid is mó chun eolas a thabhairt agus cur síos a dhéanamh ar rudaí a bhfuil taithí phearsanta acu orthu. 

ciall a bhaint as focail/frásaí nua trí úsáid a bhaint as réimse straitéisí ar nós gheáitsí agus thuin chainte an chainteora, focail ghaolmhara, pictiúr, gníomhaíochtaí, mímeanna nó ón gcomhthéacs nó trí éisteacht le cur síos ar an bhfocal. 

úsáid chuí a bhaint, le linn spraoi, comhrá agus tuairisciú, as stór focal/frásaí bunúsacha a bhaineann le topaicí a bhfuil cur amach acu orthu agus focail/frásaí Gaeilge a bhaineann leis an timpeallacht scoile agus le saol an pháiste, in abairt Bhéarla agus/nó Ghaeilge.

tuiscint ar chumarsáid cainteora Gaeilge a léiriú trí ghníomh nó fhreagra cuí a thabhairt as Béarla, nó trí fhocail nó frásaí coitianta Gaeilge a úsáid agus trí threoracha gearra a leanúint.

	Fiosrú agus Úsáid
	Iarratais, ceisteanna agus idirghníomhuithe



Catagóiriú



Athinsint agus mionléiriú




Teanga a úsáid go spraíúil agus go cruthaitheach
	úsáid a bhaint as gníomhartha agus/nó comhrá coitianta chun riachtanais agus roghanna pearsanta a chur in iúl, chun iarratais a dhéanamh.

Ceisteanna simplí dúnta chur agus freagraí gearra simplí a thabhairt, chun teacht ar eolas agus ar thuiscint.

daoine, rudaí, imeachtaí agus eispéiris a aithníonn siad a ainmniú agus cur síos gearr a dhéanamh orthu trí úsáid a bhaint as focail/ geáitsí. 

scéalta gearra atá cloiste acu a athinsint, ag úsáid teanga/frásaí ón téacs agus/nó ag úsáid a gcuid focal féin.

athrá a dhéanamh ar dhánta, rannta agus amhráin ghearra Ghaeilge, agus freagairt dóibh le geáitsí/focail. 



Léitheoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht



Inspreagadh agus rogha

	a thuiscint go gcuirtear brí in iúl trí chiall a bhaint as focail scríofa agus léaráidí


téacs gearr simplí a roghnú ar mhaithe le pléisiúr nó spéis agus é a phlé ina bhfocail féin, le tacaíocht.


	Tuiscint
	Gnásanna cló agus struchtúr abairte 

Feasacht fhóineolaíoch agus fhóinéimeach.

Fónaic, aithint focal agus staidéar ar fhocail





Stór focal
	Gnásanna cn chló a aithint agus a úsáid.


Imirt le fuaimeanna ar nós siollaí, ríme, comhfhuaim ríme agus fóinéimí i bhfocail labharta, agus iad a aithint.

Feasacht foghtaíochta bhunúsach a úsáid agus tús a chur le roinnt straitéisí aitheanta focal a úsáid agus iad a léamh téacsanna ar a leibhéal teagaisc agus léibhéal neamhspleách.

Stór focal a shealbhú trí éisteacht le téacsanna éagsúla gus iad a phlé le daoine eile.

	Fiosrú agus Úsáid
	Cuspóir, seánra agus guth

Tuiscint








Líofacht agus féincheartú
	Tuairimí mar gheall ar théacs a chur in iúl trí úsáid a bhaint as geáitsí agus/nó comhrá.

Éisteacht le téacs agus na sonraí is tábhachtaí a thabhairt chun cuimhne.

Úsáid a bhaint as eolas cúlra agus réimse stráitéisí tuisceana chun dul i ngleic le téacs agus brí a bhaint as le linn a bheith ag obair ar réimse téacsanna go neamhspleách nó i bpáirt le daoine eile.

Téacsanna atá ag a léibhéal teagasic agus ag léibhéal neamhspleách a léamh agus iad ag éirí níos cruinne agus níos líofa de réir a chéile.



Scríbhneoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid
	Rannpháirtíocht


Inspreagadh agus rogha
	Páirt a ghlacadh sa scríbhneoireacht pháirteach, agus taitneamh a bhaint aisti.

I gcomhpháirt leis an múinteoir, uirlisí cuí a úsáid agus topaic agus ábhar a roghnú chun téacs páirteach a chumadh agus a roghnú le roinnt le daoine eile.

	Tuiscint
	Struchtúr abairte agus gnásanna cló a aithint


Litriú agus staidéar ar fhocail



Stór focal
	Roinnt abairtí gearra iomlána a scríobh le tacaíocht, ag baint úsáid as gnásanna an chló.

Tarraingt ar eolas atá acu faoi fhuaimeanna na Gaeilge chun focail a litriú i gcomhpháirt leis an múinteoir.

Úsáid a bhaint ina gcuid scríbhneoireacht pháirteach as stór focal atá á fhorbairt acu trína dtaithí phearsanta agus trí dhul i ngleic le téacs.

	Fiosrú agus úsáid
	Cuspóir, seanra agus guth



Próiseas na scríbhneoireachta agus ag cruthú téacs

Freagairt agus intinn an údair
	Líníocht a mbeidh cuspóirí éagsúla léi a dhéanamh agus giotaí gearra simplí a scríobh chun smaointe a chur in iúl agus an múinteoir ag gníomhú mar scríobhaí.

Prósiéas na scríbhneoireachta a aithint agus tús a chur le leas a bhaint as chun téacs a scríobh i gcomhpháirt leis an múinteoir.

A gcuid pictiúr agus scríbhneoireacht phearsanta a roinnt le daoine eile agus iad a phlé, le tacaíocht.



Stór focal cuí/Gaeilge neamhfhoirmiúil
Úsáidimid an stór focal agus Gaeilge neamhfhoirmiúil Abair Liom, ag brath ar an léibhéal leabhair atá in úsáid sa rang.
Eispéiris chuí foghlama
· Am ciorcal – An ciorcal laethúil a dhéanamh trí Ghaeilge gach dara lá. An rolla, na hamhráin, cluichí srl a dhéanamh trí Ghaeilge.
· Amhráin – Beidh Aonach Amárach i gContae an Chláir, Isteach ‘s Amach trí na Cloigíní Gorma,
· Dánta – Tógfaidh mise Teaichín, Ní Maith Liom Ubh!, Tá Nead ag an Éinín, A hAon is a hAon (Gugalaí Gug)
· Leabhair Mhóra (léitheoireacht i gcomhpháirt)
· Cluichí – Cén t-am é a Mhac Tíre?, Cas Timpeall,  Cluichí scipeála (A Gharda, A Gharda) [Cluichí Clóis Gaeloideachas].
· CLIL – Corpoideachas, ealaín agus SEE trí Gaeilge.
· Seanraí scríbhneoireachta  - athinsint, míniú (Turas na Scríbhneoireachta).
· Léitheoireacht neamhspleách: Cosán na Gealaí, leabhair ficsean agus neamhsfhicsin ón leabharlann ranga. 
· Scríbhneoireacht i gcomhpháirt.
· Litriú: Gníomhaíochtaí spraíúila leis na liostaí litriú Abair Liom.
Rang a Trí agus Rang a Ceathair
Teanga ó Bhéal
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht, éisteacht agus aird




Inspreagadh agus rogha



Gnásanna sóisialta agus feasacht ar dhaoine eile
	éisteacht go gníomhach le comhráite agus le téacsanna i réimse seánraí agus i dteangacha éagsúla, nuair is cuí. Brí agus taitneamh a bhaint as na comhráite agus na téacsanna sin. 

éisteacht go gníomhach le réimse réimeanna teanga, canúintí, agus blasanna ar mhaithe le cuspóirí ar leith. 

téacsanna ó bhéal i réimse seánraí trasna an churaclaim a roghnú ar mhaithe le pléisiúr, spéis agus cuspóirí ar leith.

gnásanna sóisialta teanga a úsáid agus tús á chur le comhrá nó páirt á glacadh i gcomhrá bunaithe ar ábhar pearsanta agus ar ábhair an churaclaim.

	Tuiscint
	Struchtúr abairte agus gramadach





Stór focal











Léiriú tuisceana
	abairtí a chruthú ag úsáid aimsir chaite agus aimsir láithreach na mbriathra go cuí chun eolas a thabhairt agus cur síos a dhéanamh ar rudaí a bhfuil taithí pearsanta acu orthu.

beannachtaí, nathanna cainte, agus frásaí coitianta a úsáid le tuin agus le foghraíocht chuí. 

úsáid a bhaint as stór focal agus frásaí ó bhéal, ina measc teanga a bhaineann le téacs agus le topaic. 

 straitéisí éagsúla a úsáid chun stór focal agus frásaí a shealbhú ó fhoinsí éagsúla.


éisteacht go gníomhach le téacsanna agus iad a thuiscint agus a phlé. 

tuiscint a léiriú trí threoracha a leanúint agus a thabhairt. 

tuiscint a léiriú trí scéilíní, míniúcháin agus cur síos a thuiscint.

	Fiosrú agus Úsáid
	Iarratais, ceisteanna agus idirghníomhuithe


Catagóiriú







Athinsint agus mionléiriú



Teanga a úsáid go spraíúil agus go cruthaitheach

Eolas míniú agus údar a thabhairt




Cuar síos, tuar agus macnamh
	 tuairimí agus roghanna pearsanta a chur in iúl go muiníneach. 

ceisteanna oscailte agus dúnta a chur agus a fhreagairt, chun cabhair a lorg, eolas agus tuiscint a fháil.

daoine, rudaí, imeachtaí, eispéiris, agus tuairimí bunaithe ar ábhair éagsúla a ainmniú, a mhíniú agus catagóiriú a dhéanamh orthu.

scéalta pearsanta/neamhphearsanta a insint agus a athinsint san ord ceart do luchtanna éisteachta éagsúla. Aimsirí agus stór focal oiriúnach a úsáid don chur síos.

éisteacht le gnéithe aeistéitiúla agus cruthaitheacha na teanga labhartha i réimse seánraí agus spraoi a bheith acu leo.

pointí eolais a fháil agus a mhíniú, agus údar a thabhairt leo. 

úsáid a bhaint as teanga a bhaineann leis an ábhar atá á phlé, le tacaíocht.

cur síos, tuar agus machnamh a dhéanamh ar gníomhartha, imeachtaí agus próisis a bhaineann le comhthéacsanna réalaíocha.



Léitheoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht







Inspreagadh agus rogha

	páirt a ghlacadh i léitheoireacht agus taitneamh a bhaint as éisteacht léi. Iad féin a aithint mar léitheoirí. 

taitneamh a bhaint as téacsanna a léamh agus brí na bhfocal, na bhfrásaí, agus na léaráidí i dtéacs a phlé. 

téacsanna i dteangacha éagsúla a fhiosrú.

téacsanna i rémise seánraí a roghnú, a léamh, agus a phlé ar mhaithe le pléisiúr, cuspóirí ar leith agus spéis.

	Tuiscint
	Gnásanna cló agus struchtúr abairte 




Feasacht fhóineolaíoch agus fhóinéimeach






Fónaic, aithint focal agus staidéar ar fhocail







Stór focal
	gnásanna an chló a úsáid chun brí a bhaint as téacs.

struchtúr abairte a thabhairt faoi deara agus a phlé.

fuaimeanna ar nos siollaí, ríme, tús fhoghar, foghair deiridh agus fóinéimí i bhfocail labhartha agus scríofa a aithint.

comparáid a dhéanamh idir fuaimeanna na Gaeilge, fuaimeanna an Bhéarla agus fuaimeanna i dteangacha eile.

gach litir ó aibítir na Gaeilge a ainmniú agus a fhuaimniú. Patrúin choitianta litreacha, agus straitéisí aitheanta focal a úsáid agus iad ag léamh téacsanna ag a leibhéal teagaisc agus ag leibhéal neamhspleách. 

foghraíocht na Gaeilge a úsáid le linn léitheoireacht.

stór focal/teanga nua léitheoireachta a thuiscint, a shealbhú agus a phlé agus é a úsáid. 

úsáid a bhaint as an gcomhthéacs agus leideanna sa téacs chun focail nua a thuiscint agus a shealbhú

	Fiosrú agus Úsáid
	Cuspóir, seánra agus guth


Freagairt agus intinn an údar

Tuiscint



Líofacht agus féincheartú
	taithí a fháil ar agus freagairt do ghnéithe aeistéitiúla, cruthaitheacha agus samhlaíocha téacs i réimse seánraí. 

éisteacht le téacs agus a gcuid tuairimí agus smaointe a roinnt agus a phlé.

sonraí tábhachtacha i dtéacs a aithint, a phlé agus a athinsint san ord ceart go neamhspleách nó i bpáirt le daoine eile.

téacsanna teagaisc agus téacsanna ag leibhéal neamhspleách a léamh i réimse seánraí ag luas réasúnta agus le tuiscint, agus féin cheartú neamhspleách a dhéanamh.



Scríbhneoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid
	Rannpháirtíocht




Inspreagadh agus rogha
	iad féin a aithint mar scríbhneoirí, páirt a ghlacadh i scríbhneoireacht agus taitneamh a bhaint aisti, chun cumarsáid a dhéanamh le daoine eile. 

rogha a dhéanamh maidir le topaic, ábhair, uirlisí cuí don scríbhneoireacht pháirteach nó neamhspleách. Téacsanna a roghnú le roinnt le daoine eile.

	Tuiscint
	Struchtúr abairte agus gnásanna cló a aithint


Litriú agus staidéar ar fhocail










Stór focal
	struchtúr abairte agus gnásanna cló cuí a úsáid agus iad ag cumadh téacsanna i bpáirt le daoine eile nó go neamhspleách. 

litreacha ó aibítir na Gaeilge a aithint, a ainmniú, agus a fhuaimniú. 

úsáid a bhaint as roinnt litrithe chirt, ag tarraingt ar an eolas atá acu faoi phatrúin fuaime agus patrúin litreacha. 

tosú ar thuiscint a léiriú ar athruithe gramadaí agus iad a úsáid i bhfrásaí coiteanna ina gcuid scríbhneoireachta.

úsáid a bhaint as stór focal óna dtaithí phearsanta agus óna dtaithí ar phlé le téacs. Teanga a úsáid go spraíúil agus go cruthaitheach.

	Fiosrú agus úsáid
	Cuspóir, seanra agus guth


Próiseas na scríbhneoireachta agus ag cruthú téacs




Freagairt agus intinn an údair

Peannaireacht agus cur i láthair
	téacsanna simplí a chruthú i réimse seánraí.


téacsanna a chruthú i gcomhpháirt le daoine eile agus/nó go neamhspleách agus leas á bhaint as próiseas na scríbhneoireachta.

brí a gcuid téacsanna féin a roinnt. 

freagairt do théacs daoine eile chun tuiscint a léirú.

scríobh ag baint úsáid as stíl scríbhneoireachta atá roghnaithe.

téacsanna a chur i láthair i réimse formáidí.



Stór focal cuí/Gaeilge neamhfhoirmiúil
Úsáidimid an stór focal agus Gaeilge neamhfhoirmiúil Abair Liom, ag brath ar an léibhéal leabhair atá in úsáid sa rang.
Eispéiris chuí foghlama
· Am ciorcal – An ciorcal laethúil a dhéanamh trí Ghaeilge gach dara lá. An rolla, na hamhráin, cluichí srl a dhéanamh trí Ghaeilge.
· Amhráin – Peigín Leitir Móir, Trasna na dTonnta & amhráin Abair Liom
· Dánta – An tOchtapas, Obair an Tí, I Rang a Trí & dánta eile Abair Liom
· Leabhair Mhóra (léitheoireacht i gcomhpháirt). 
· Cluichí – Cluichí Scipeála (Thíos sa Chuan), Chuaigh mé go dtí an siopa agus cheannaigh mé..., biongó, cártaí slabhra.
· CLIL – Corpoideachas, ealaín agus SEE trí Gaeilge.
· Seanraí scríbhneoireachta  - athinsint, míniú, dánta, treoracha, comhfhreagras (Turas na Scríbhneoireachta, Fonn le Filíocht).
· Léitheoireacht neamhspleách: Cosán na Gealaí, leabhair ficsean agus neamhsfhicsin ón leabharlann ranga. 
· Scríbhneoireacht i gcomhpháirt 
· Scríbhneoireacht neamhspleách (Snás ar Scéal).
· Sceál Sheáin: An Aimsir Chaite.
· Litriú: Gníomhaíochtaí spraíúila leis na liostaí litriú Abair Liom.
Rang a Cúig agus Rang a Sé
Teanga ó Bhéal
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht, éisteacht agus aird










Inspreagadh agus rogha



Gnásanna sóisialta agus feasacht ar dhaoine eile
	éisteacht go gníomhach le comhráite agus le téacsanna i réimse seánraí agus i dteangacha éagsúla, nuair is cuí. Brí agus taitneamh a bhaint as na comhráite agus na téacsanna sin. 

éisteacht go gníomhach le réimse réimeanna teanga, canúintí, agus blasanna ar mhaithe le cuspóirí ar leith. Comparáidí a dhéanamh idir na réimeanna teanga, na canúintí agus na blasanna sin.

éisteacht le téacsanna agus a gcuid tuairimí faoi na téacsanna sin a chur in iúl.


gnásanna sóisialta teanga a úsáid agus tús á chur le comhrá nó páirt á glacadh i gcomhrá bunaithe ar ábhar pearsanta agus ar ábhair an churaclaim, agus teanga a úsáid go muiníneach chun oibriú i bpáirt le daoine eile. 

stíl agus tuin chainte a chur in oiriúint do lucht éisteachta agus do chuspóirí éagsúla i réimse seánraí labhartha. 

	Tuiscint
	Struchtúr abairte agus gramadach








Stór focal










Léiriú tuisceana
	úsáid a bhaint as abairtí leanúnacha leis an aimsir cheart, le hord ceart na bhfocal agus le struchtúr ceart na habairte. 

úsáid chuí na gramadaí a léiriú agus difríochtaí idir struchtúr abairte agus struchtúr gramadaí a aithint i dteangacha agus i gcanúintí éagsúla. 

réimse leathan beannachtaí, nathanna cainte agus frásaí coitianta a úsáid le tuin agus le foghraíocht chuí. 

úsáid a bhaint as réimse níos leithne de stór focal agus de fhrásaí i réimse seanraí.

straitéisí éagsúla a roghnú agus a úsáid chun stór focal agus frásaí a shealbhú ó fhoinsí éagsúla.

éisteacht go gníomhach le téacsanna agus iad a thuiscint agus a phlé. 

tuiscint a léiriú trí threoracha a leanúint agus a thabhairt. 

tuiscint a léiriú trí scéilíní, míniúcháin agus cur síos a thuiscint.

	Fiosrú agus Úsáid
	Iarratais, ceisteanna agus idirghníomhuithe







Catagóiriú




Athinsint agus mionléiriú




Teanga a úsáid go spraíúil agus go cruthaitheach



Eolas míniú agus údar a thabhairt

Cur síos, tuar agus macnamh
	riachtanais, tuairimí, agus roghanna pearsanta a chur in iúl agus iarratais a dhéanamh go neamhspléach agus go muiníneach. 

réimse ceisteanna a chur agus a fhreagairt, idir oscailte, dhúnta agus treoir cheisteanna, ar mhaithe le cuspóirí éagsúla.

catagóirí a chruthú, a mhíniú agus údar a thabhairt leo ar ábhar trasna an churaclaim agus ar ábhar nach bhfuil cur amach aige orthu.

scéalta pearsanta/neamhphearsanta agus scéalta samhlaíocha a insint ag déanamh cur i láthair struchtúrtha do luchtanna éisteachta éagsúla. Aimsirí agus stór focal oiriúnach a úsáid don chur síos. 

éisteacht le gnéithe aeistéitiúla agus cruthaitheacha na teanga labhartha i réimse seánraí agus spraoi a bheith acu leo, chun cuidiú leo a dteanga labhartha féin a fhorbairt.

eolas cuí a roghnú agus a úsáid chun tuairimí agus smaointe a chur in iúl go soiléir.

cur síos, tuar agus machnamh a dhéanamh ar gníomhartha, imeachtaí agus próisis a bhaineann le comhthéacsanna réalaíocha agus samhlaíocha ag úsáid teanga go muiníneach.



Léitheoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid 
	Rannpháirtíocht




Inspreagadh agus rogha

	Iad féin a aithint mar léitheoirí. A spéis/sásamh sa litríocht agus sa léitheoireacht i réimse seánraí trasna an churaclaim a fhorbairt.

téacs i réimse seánraí a roghnú agus a phlé ar mhaithe le pléisiúr, spéis, agus cuspóirí ar leith. Machnamh a dhéanamh ar na téacsanna sin. 

	Tuiscint
	Gnásanna cló agus struchtúr abairte 







Feasacht fhóineolaíoch agus fhóinéimeach





Fónaic, aithint focal agus staidéar ar fhocail








Stór focal
	staidéar a dhéanamh ar struchtúr na habairte, idir abairtí simplí, abairtí comhshuite agus abairtí casta, i dtéacsanna. 

comparáid a dhéanamh idir struchtúr abairte na Gaeilge agus struchtúr abairte i dteangacha eile. 

fuaimeanna ar nos siollaí, ríme, tús fhoghar, foghair deiridh agus fóinéimí i bhfocail labhartha agus scríofa a aithint.

canúintí agus blasanna éagsúla a bhíonn i dtéacsanna a aithint agus a phlé. 

feasacht fóineolaíochta agus réimse straitéisí aitheanta focal a úsáid agus iad ag léamh téacsanna ag a leibhéal teagaisc agus ag leibhéal neamhspleách. 

cosúlachtaí agus difríochtaí idir focail agus patrúin i bhfocail a aithint agus a fhiosrú i dtéacsanna, i seánraí agus i dteangacha éagsúla.

stór focal cuí a shealbhú chun tacú le tuiscint ar théacs go neamhspleách nó i bpáirt. 

úsáid a bhaint as réimse straitéisí tuisceana agus eolais chun brí focal/frásaí nua a dheimhniú agus a phlé.  

comhchiallaigh, frithchiallaigh, comhainmneacha, iarmhíreanna, táthmhíreanna, agus fréamhfhocail a aithint i dtéacsanna agus iad a phlé.

	Fiosrú agus Úsáid
	Cuspóir, seánra agus guth



Freagairt agus intinn an údar

Tuiscint



Líofacht agus féincheartú
	freagairt do ghnéithe aeistéitiúla, samhlaíocha agus cruthaitheacha téacs agus roghanna ar na gnéithe sin a chosaint agus údar a thabhairt leo.
 
na tuiscintí éagsúla a bhaineann le téacs a aithint agus a phlé.

úsáid a bhaint as straitéisí tuisceana chun dul i ngleic le téacs go neamhspleách agus i bpáirt le daoine eile. 

téacsanna teagaisc agus téacsanna ag leibhéal neamhspleách a léamh i réimse seánraí ag luas réasúnta agus le tuiscint, agus féin cheartú neamhspleách a dhéanamh.


Scríbhneoireacht
	Gné	
	Uimhir agus lipéad
	Torthaí Foghlama
Trí eispéiris chuí foghlama spraíúla agus tharraingteacha, ba cheart go mbeadh páistí in ann:

	Cumarsáid
	Rannpháirtíocht









Inspreagadh agus rogha
	taitneamh a bhaint as téacsanna a chruthú chun cumarsáid a dhéanamh le daoine eile. Dearcadh dearfach agus cuspóirí éagsúla a bheith ag páistí agus iad ag cur a gcuid smaointe in iúl i réimse seánraí. 

scríbhneoireacht a úsáid chun smaointe a shoiléiriú, agus chun a bhféiniúlacht a chur in iúl.

uirlisí, straitéisí agus ábhar a mheas agus a roghnú chun téacs a chruthú i réimse seánraí.

	Tuiscint
	Struchtúr abairte agus gnásanna cló a aithint


Litriú agus staidéar ar fhocail















Stór focal
	úsáid a bhaint as struchtúr abairte, aimsirí cearta na mbriathra, agus nascfhocail ina gcuid scríbhneoireachta i seánraí éagsúla

réimse focail ardmhinicíochta a litriú go cruinn agus straitéisí litrithe a úsáid chun focail neamhaitheanta a litriú. 

ábhair thagartha a úsáid go neamhspleách chun litrithe a cheartú agus a sheiceáil. 

a aithint go n-athraíonn focail Ghaeilge uaireanta de réir chomhthéacs na gramadaí (séimhiú, úrú, uimhir iolra, tuiseal ginideach). 

cosúlachtaí agus difríochtaí idir focail agus patrúin litreacha i dteangacha (Gaeilge, Béarla agus teangacha eile) agus i seánraí éagsúla a aithint.

teanga agus stór focal ábhartha a roghnú chun téacsanna a chruthú i réimse seánraí ar mhaithe le cuspóirí agus luchtanna éisteachta/léite éagsúla. Cúiseanna a thabhairt leis na roghanna sin.

	Fiosrú agus úsáid
	Cuspóir, seanra agus guth












Próiseas na scríbhneoireachta agus ag cruthú téacs





Freagairt agus intinn an údair




Peannaireacht agus cur i láthair
	téacsanna i réimse seánraí a chruthú agus iad ag díriú ar an gcuspóir agus an lucht éisteachta. 

iniúchadh a dhéanamh ar struchtúr téacs agus gnéithe teanga a bhaineann le réimse seánraí agus iad a úsáid ina gcuid scríbhneoireachta. 

a nguth pearsanta a fhorbairt agus téacsanna á gcruthú acu chun a gcuid tuairimí, eolais agus taithí a roinnt le daoine eile. 

scileanna agus straitéisí a bhaineann leis an scríbhneoireacht mar phróiseas a úsáid chun téacsanna a chruthú go neamhspleách agus/nó i bpáirt le daoine eile, i réimse seánraí. 

brí a gcuid téacsanna féin a roinnt. 

freagairt do théacs daoine eile chun tuiscint a léirú.

tuairimí daoine eile ar a gcuid téacsanna a phlé.

scríobh go hinléite agus go líofa agus úsáid á baint acu as stíl scríbhneoireachta atá roghnaithe.

téacsanna a chur i láthair i réimse formáidí.


Stór focal cuí
Úsáidimid an stór focal agus Gaeilge neamhfhoirmiúil Abair Liom, ag brath ar an léibhéal leabhair atá in úsáid sa rang.
Eispéiris chuí foghlama
· Am ciorcal – An ciorcal laethúil a dhéanamh trí Ghaeilge gach dara lá. An rolla, na hamhráin, cluichí srl a dhéanamh trí Ghaeilge.
· Amhráin – Bean Pháidín, Ó mo Dhreoilín
· Dánta – Réimse dánta ó Abair Liom 5
· Leabhair Mhóra (léitheoireacht i gcomhpháirt). 
· Cluichí – Cluichí Scipeála (Thíos sa Chuan), Chuaigh mé go dtí an siopa agus cheannaigh mé..., biongó, cártaí slabhra.
· CLIL – Corpoideachas, ealaín agus SEE trí Gaeilge.
· Seanraí scríbhneoireachta  - athinsint, míniú, treoracha, dánta, áititheach, comhfhreagras (Turas na Scríbhneoireachta, Fonn le Filíocht). 
· Léitheoireacht neamhspleách: Cosán na Gealaí, leabhair ficsean agus neamhsfhicsin ón leabharlann ranga. 
· Scríbhneoireacht i gcomhpháirt 
· Scríbhneoireacht neamhspleách (Snás ar Scéal).
· Sceál Sheáin: An Aimsir Láithreach agus an Aimsir Fháistineach.
· Béim ar an ngramadach: séimhiú, úrú, uimhir iolra, tuiseal ginideach.
· Litriú: Gníomhaíochtaí spraíúila leis na liostaí litriú Abair Liom.
Leabharlann Ranga
Tá leabharlann i ngach rang sa scoil, le réimse leathan leabhair i nGaeilge agus i mBéarla. 
Measúnú
Tá measúnú fiúntach comhoibríoch agus tá sé mar bhunchuid de theagasc agus d’fhoghlaim ardchaighdeáin. Bíonn páistí, múinteoirí, tuismitheoirí, agus daoine eile páirteach ann. Cuireann sé eolas ar fáil a fheabhsaíonn an teagasc agus cuireann sé eolas ar fáil faoin dul chun cinn i bhfoghlaim na bpáistí trasna an churaclaim agus tacaíonn sé leis an dul chun cinn céanna.
[image: ]Mar scoil Steiner, seachaimid scrúduithe foirmiúla. In ionad na himeachtaí measúnaithe sin a úsáid, tá béim ar an measúnú neamhfhoirmiúil agus leanúnach (measúnú iomasach agus idirghníomhaíochtaí pleanáilte).
Modhanna Measúnaithe (ag brath ar riachtanais an rang)
· Féinmheasúnú: Nuair a chuirtear am rialta ar fáil do pháistí chun bheith ag caint faoina gcuid foghlama agus chun na chéad chéimeanna eile a shainaithint agus machnamh a dhéanamh orthu, cuirtear lena bhféiniúlacht mar fhoghlaimeoirí.
· Comhdháil: Ciallaíonn comhdháil i gcomhthéacs an mheasúnaithe go roinneann na daoine a bhfuil baint acu le foghlaim an pháiste an t-eolas agus an tuiscint atá acu ar obair an pháiste, agus ar phróisis agus ar thorthaí na hoibre sin ag cruinniú pleanáilte nó iomasach. 
· Measúnú ar fhillteáin tionscadail/’Main Lesson Books’
· Ceistiú: Cuireann múinteoirí ceisteanna ar na páistí faoina gcuid oibre go rialta lena fháil amach na rudaí atá déanta acu agus na fáthanna a rinne siad iad. Úsáideann na múinteoirí na ceisteanna seo chun eolas agus tuiscint a mheasúnú agus chun treoir a thabhairt do pháistí ina bhfoghlaim.
· Dírbhreathnú an mhúinteora: Is féidir le dírbhreathnú an mhúinteora bheithe taifeadta nó neamhthaifeadta. 
· Tascanna agus trialacha atá deartha ag an múinteoir
· Tascanna agus trialacha ón leabhar Abair Liom.

